Шавейка Лізавета, 8 “Б” клас,

ДУА “Сярэдняя шкоа №1 г.п. Карэлічы”

**Пісьмо “асабліваму дзіцяці”**

Прывітанне, дарагая Саша!

Піша табе вучаніца Ксенія. Як у цябе справы? У мне ўсё добра. На канікулах з аднакласнікамі наведаліся ў горад Мінск. Пабывалі ў Мінск-Арэне, у музеі гарадскога транспарту. Абавязкова прышлю табе фотаздымкі. Уражанні засталіся самыя цёплыя.Ты ведаеш, як мы любім падарожнічаць, сустракацца з рознымі людзьмі. А ўсе людзі розныя. Мы адрозніваемся колерам скуры, мовай, захапленнямі, сваімі здольнасцямі да вучобы, характарам. І гэта нармальна. Кожны чалавек унікальны.

У нашым класе ёсць хлопчык. Вучоба яму зусім не даецца. Адзнакі нізкія, сам ён перажывае з гэтай нагоды. Перад аднакласнікамі і настаўнікамі яму сорамна, хаця ўсе стараюцца яму дапамагчы. Але спявае ён - заслухаешся, душу кранае. Не бывае ў жыцці ўсё гладка і чорную паласу заўсёды мяняе белая.

На вялікі жаль, у сучасным часе чалавек пазбаўлены магчымасці цёплых зносін. Ты адносішся да такіх, каго можна назваць “сапраўдным сябрам”, таму што ўмееш слухаць і выслухаць. Калі прыгледзецца да людзей сёння, усе схілілі галаву над тэлефонамі. Так не павінна быць. Як і ты, я люблю займацца спортам, чытаць, маю сяброў. Ты расказала аб поспехах, якіх дабілася ваша каманда па валейболе. Віншую! У гэтым відзе спорту ёсць свае зоркі: Аляксандр Байчык, Сяргей Якунін, Максім Цімчанка. Я веру: у цябе ўсё атрымаецца. Гэта нялёгка, але ты зможаш. На параалімпійскіх гульнях 2018 года Беларусь мела бліскучы вынік: чатыры медалі бронзавыя, чатыры срэбраныя і столькі ж залатых. Ёсць чым ганарыцца!

Дарагая Саша, мяне ўражваюць учынкі вашай каманды. Ты расказвала, што наведалі хворых дзяцей у Бараўлянах, расказалі ім пра свае дасягненні. А зараз вы наладзілі дабрачынную акцыю для дзяцей, якія маюць анкалагічныя захворванні. І калі вы дапаможаце хоць аднаму з іх – значыць стараліся не дарма. Захапляюся вамі, людзьмі з абмежаванымі магчымасцямі, але з ВЯЛІКІМ СЭРЦАМ. У цябе я вучуся цярпенню, імкненню дабівацца сваёй мэты. Ты неяк падзялілася сакрэтам, што ў цябе ёсць дэвіз: верыць, змагацца і перамагаць. Гэтыя словы мне таксама дапамагаюць ісці да канца і дабівацца поспеху. Дзякуй табе.

З нецярпеннем буду чакаць пісьма. Раскажы, як вучышся, як адпачываеш, што чытаеш?

Твая сяброўка Ліза